Diari Oficial de la Generalitat Valenciana


Sumari del DOGV 209, del 06-12-1984 (1984/803641)

ORDRE de 23 de novembre de 1984, de la Conselleria de Cultura, Educació i Ciència, convocant ajudes per a la producció d'espectacles teatrals en valencià per a l'any 1985, i aprovant les corresponents bases.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   209

Data del DOGV
:   06-12-1984

Secció del DOGV
:   ALTRES DISPOSICIONS

Número del document
:   1984/803641


Data del document
:   23-11-1984

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 23 de novembre de 1984, de la Conselleria de Cultura, Educació i Ciència, per la qual s'aproven les bases i es convoquen ajudes a la Producció d'Espectacles Teatrals a València per a l'any 1985.  
A fi de fomentar el desenvolupament de l'activitat teatral a la Comunitat Valenciana i de contribuir a la recuperació i la normalització del valencià, d'acord amb els articles 2 i 7.4 de la Llei Orgànica 5/1982 d?1 de juliol per la qual s'aprovà l'Estatut d'Autonomia de la Comunitat Valenciana i els articles 25.3, 30.1 i 33 de la Llei 4/1983 de la Generalitat Valenciana d'Us i Ensenyament del Valencià, que garanteixen el suport de la Generalitat Valenciana a totes les manifestacions culturals i artístiques que es realitzen en valencià .   
Fent ús de la facultat que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià.   
DISPOSE:   
Article únic  
Es convoca la concessió d'ajudes a la producció d'espectacles teatrals en valencià i s'aproven les bases per les quals es regirà, que s'inclouen com a annex a aquesta Ordre, per a l'any 1985.   
València, 23 de novembre de 1984.   
El Conseller de Cultura, Educació i Ciència,  
CEBRIA CISCAR I CASABAN   
ANNEX  
BASES PER A LA CONCESSIÓ D'AJUDES A LA PRODUCCIÓ D'ESPECTACLES TEATRALS EN VALÈNCIA PER A L'UWV 3956  
1. Modalitats d'ajuda  
Es concediran les següents:   
a) Quatre ajudes d'un màxim de 2.000.000 de ptas. cada una per a unes altres tantes produccions teatrals en valència.   
b) Quatre ajudes d'un màxim de 1.000.000 de ptas. cada una per a produccions d'espectacles teatrals en valencià destinats al públic infantil.   
2. Requisits per a la concessió de les ajudes  
Podran optar a aquestes ajudes els productors teatrals, empresaris de companyies, cooperatives i grups teatrals establerts a la Comunitat Valenciana.   
3. Supòsits exclosos  
No podran optar-hi els muntatges produïts per entitats publiques m els que amb anterioritat hagen rebut altres subvencions de qualsevol organisme oficial.   
4. Sol·licituds  
a) El termini de presentació de sol·licituds començarà a partir de l'1 de gener de 1985 i finalitzarà el 31 de març següent.   
b) Les sol·licituds hauran de formalitzar-se segons el model que proporcionaran els Serveis Territorials de Cultura, i caldrà ajuntar-hi una còpia del text de l'obra per al muntatge de la qual se sol·licita l'ajuda i un pressupost detallat de les despeses que aquest muntatge ocasionarà, signat per la persona responsable de la producció. Igualment caldrà indicar les subvencions que s'han sol·licitat a altres institucions i organismes.   
c) Tota la documentació es presentarà en els Serveis Territorials de Cultura junt amb la sol·licitud, o s?hi enviarà per qualsevol dels procediments establerts en l'article 66 de la Llei de Procediment Administratiu.   
d) Si la sol·licitud no inclou totes les dades exigides o hi falta documentació complementària, s'instarà l'interessat perquè en el termini de 10 dies esmene aquests defectes, amb l'advertiment que en cos contrari la sol·licitud serà arxivada.   
e) Els Serveis Territorials de Cultura enviaran les sol·licituds d'ajuda amb l'informe corresponent, a la Direcció General que pertoque, la qual, després d'instruir-ne expedient, elevarà les propostes degudament informades al Conseller de Cultura, Educació i Ciència.   
5. Resolució de les sol·licituds d'ajuda  
El Conseller de Cultura, Educació i Ciència nomenarà una Comissió composta per persones de solvència reconeguda en el camp del teatre, de la qual formaran part, sota la seua presidència, el Director General de Cultura" qui actuarà com a Vice-president, i el Cap de Servei de Música, Teatre i Cinematografia, qui actuarà com a Secretari. Aquesta Comissió examinarà les sol·licituds i les documentacions aportades i resoldrà la concessió de les ajudes abans del 30 de juny de 1985.   
El 50 % de l'import de l'ajuda es farà efectiu en el moment en què es produesca la resolució favorable de la sol·licitud, i el 50 % restant en el moment en què el productor o un representant autoritzat de la companyia justifique documentadament la celebració d'un mínim de 10 representacions de l'obra per el muntatge de la qual se sol·licita l'ajuda.   
6. Obligacions dels beneficiaris  
Els beneficiaris de les ajudes a la producció d'espectacles teatrals en valencià estaran obligats a:   
a) Comunicar qualsevol eventualitat en el desenvolupament del projecte presentat.   
b) Tornar l'import de l'ajuda rebuda si el muntatge no es portara a terme per qualsevol imprevist, o quan pel cobrament d'altres subvencions hom cobrira l'import total de la despesa.   
c) El muntatge haurà d'estrenar-se en el termini màxim de sis mesos comptadors des de la data en què es farà efectiva l'ajuda.   
d) Els beneficiaris hauran de fer figurar en la publicitat del muntatge, i en tota la documentació gráfica o escrita que s'elabore en relació a aquesta, el patrocini de la Conselleria de Cultura, Educació i Ciència de la Generalitat Valenciana.